
Lepinguliste kohustuste täitmise tähtaja pikendamine 

hoonestusõiguse seadmise lepingu järgi (Daumani 2c, Narva)

 1.  Asjaolud ja menetluse käik

Vastavalt Narva linna, OÜ Narva Kaubanduskeskus ja OÜ Arendus-Invest vahel 28.12.2006 sõlmitud hoonestusõiguse tasuta võõrandamise lepingule ja asjaõiguslepingule (Narva notari Tatjana Boitsova notariaalregistri nr 12 814) sai hoonestamata maa-ala asukohaga Daumani 2c, Narva, uueks hoonestajaks OÜ Arendus-Invest. 

Nimetatud lepingu punktiga 3.1 võttis OÜ Arendus-Invest endale kõik endise hoonestaja lepingulised kohustused, sh: 
· hoonestusõiguse tähtaeg – 50 aastat lepingu sõlmimisest;

· hoonestusõiguse aastatasu – 37 332 krooni;

· 1. etapp - detailplaneeringu projekti esitamine Arhitektuuri ja Linnaplaneerimise Ametile kinnitamiseks kuni 31.12.2006. Detailplaneeringu koostamise ja finantseerimise korraldamine hoonestaja kulul;
· 2. etapp - ehitusprojekti koostamine 3 kuu jooksul pärast detailplaneeringu kinnitamist;

· 3. etapp – kasutatud autode kaupluse ehitamine 36  kuu jooksul alates ehitusloa saamisest.

Daumani 2C maa-ala detailplaneering kehtestati Narva Linnavolikogu 17.01.2008 otsusega        nr 17. Detailplaneeringu koostamise eesmärgiks on ehitusõiguse määramine kasutatud autode autoremondi- ja müügisalongi tarbeks. Planeeringuga lahendatakse ka maa-ala heakorrastus, haljastus, liikluskorraldus (juurdepääsud Daumani 2b ja Daumani 30 tänavate poolt ning parkimine 12 kohale). 
OÜ Arendus-Invest taotleb Narva Linnavalitsuselt muuta 2. etapi täitmise tähtaega järgmiselt: ehitusprojekti koostamine ja kinnitamine 1 aasta jooksul pärast naaberkruntide Daumani 2b (detailplaneering võeti vastu ja suunati avalikule Narva Linnavolikogu 15.11.2007 otsusega nr 405), Daumani 4a (detailplaneering võeti vastu ja suunati avalikule arutelule Narva Linnavolikogu 06.12.2007 otsusega nr 433) ja Daumani 30 detailplaneeringute kinnitamist.

OÜ Arendus-Invest taotlust arutati Narva Linnavalitsuse linnavarakomisjoni 26.03.2008 istungil (protokoll nr 3), kus võeti vastu otsus:

1. Pidada võimalikuks rahuldada OÜ Arendus-Invest taotlus 28.12.2006 hoonestusõiguse tasuta võõrandamise lepingu ja asjaõiguslepingu (Narva notari Tatjana Boitsova notariaalregistri nr 12 814) punktis 3.1. ja 17.07.2006 lepingu muutmise lepingu (Narva notari Tatjana Boitsova notariaalregistri nr 6 502) punktis 1.1. ettenähtud hoonestusõiguse tingimuste 2. etapi muutmiseks alljärgnevalt:

2. etapp - ehitusprojekti koostamine ja kinnitamine 1 aasta jooksul pärast Daumani 2b, Daumani 4a ja Daumani 30 maa-alade detailplaneeringute kehtestamist.
2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt 
lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Asjaõigusseaduse § 2551 lg 1 kohaselt hoonestusõiguse sisu hulka kuuluvad ka omaniku ja hoonestaja kokkulepped ehitise püstitamise, korrashoiu ja kasutamise kohta.
Narva Linnavolikogu 17.03.2005 määrusega nr 13/52 kinnitatud “Narva linna munitsipaalomandis oleva hoonestamata maa hoonestusõiguse seadmise korra” punkti 57 kohaselt juhul, kui täitmise käigus on mõne hoonestusõiguse seadmise lepingu punkti täitmine oluliselt raskendatud, võib poolte kokkuleppel ja Narva Linnavalitsuse otsustuse alusel lepingutingimusi muuta või hoonestusõigust lõpetada.

3. Otsus

3.1. Muuta osaühingule ARENDUS-INVEST  (registrikood 11188550, asukoht  Tallinna mnt 24-M1) 17.07.2006 lepingu muutmise lepingu (Narva notari Tatjana Boitsova notariaalregistri nr 6 502) punktis 1.1., Narva Linnavalitsuse 29.11.2006 korralduse nr 1578-k punktis 3.1. ja 28.12.2006 hoonestusõiguse tasuta võõrandamise lepingu ja asjaõiguslepingu (Narva notari Tatjana Boitsova notariaalregistri nr 12 814) punktis 3.1. ettenähtud 2. etapi täitmise tähtaega alljärgnevalt:

2. etapp - ehitusprojekti koostamine ja kinnitamine 1 aasta jooksul pärast Daumani 2b, Daumani 4a ja Daumani 30 maa-alade detailplaneeringute kehtestamist.
3.2. Volitada Narva linnapead Tarmo Tammiste’t linna nimel allkirjastama vastava notariaalselt tõestatud lepingu.

3.3. Narva Linnavalitsuse Linnavara- ja Majandusametil teha käesolev korraldus asjaolsalistele teatavaks.

3. Rakendussätted 

3.1. Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

3.2. Korraldus jõustub seadusega sätestatud korras.

Tarmo Tammiste

Linnapea                                                                        
Ants Liimets 

